**TOIMINTASUUNNITELMA 2014**

**Kaupunkisuunnittelu**

Yhdistys toimii ensi kertaa uusien, yhdistyksessä 2012 hyväksyttyjen sääntöjen mukaan.   
Seuraamme edelleen kaupunkisuunnittelua ja pyrimme vaikuttamaan siihen yhdessä asukkaiden kanssa. 2014 on odotettavissa Lenininpuiston ja Linnanmäen sekä Linnanmäen paikoitusalueen  
rakentamista koskevat viralliset ehdotukset. Alueen raitiovaunulinjasto tulee myös muuttumaan   
hiukan. Mahdollisuuksien mukaan pyydämme taas asukkaita kertomaan mielipiteensä ja kirjoittamaan lausuntoja yhdessä seuran kanssa.

**Tapahtumat**   
Olemme mukana 6.6.2014 Työväenasuntomuseolla järjestettävässä paikallishistoriaan keskittyvässä tapahtumassa. Kaupunginmuseon tutkija Jere Jäppinen kertoo Alppipuiston ja  
Lenininpuiston historiasta. Meidän tehtävämme on saada joku kertomaan alueen elämänmenosta   
ja asumisesta muutaman viimeisen vuosikymmenen ajalta sekä hoitaa mehu- ja pullatarjoilu. Luvassa on lisäksi alueen historiaan liittyvä tietovisa yms.

**21.8. Taiteiden yönä** teemme vielä laajemmin yhteistyötä. Järjestämme yhdessä kaupunginmuseon kanssa pienimuotoisen kaupunginosatapahtuman, jossa alkuilta omistetaan  
lasten juhlalle ja loppuillasta järjestetään **tanssit** Työväenasuntomuseon pihalla. Voimme järjestää sinne alkoholittoman puhvetin, jonka tuotot saamme pitää. Meiltä toivotaan paikalle soittajia,  
ja kouluista onkin jo lupailtu osanottoa. Kiinnostuneet paikalliset muusikot voivat ottaa yhteyttä seuran sähköpostiin.  
Rohkaisemme kaikkia alueen asukkaita ottamaan meihin yhteyttä, jos he haluavat järjestää alueella kulttuuritapahtumia. Seuran omat taloudelliset resurssit ovat vähäiset, mutta yhdistys  
voi hakea avustuksia kaupungilta. Voimavarojen puitteissa otamme osaa Kallio kukkii- ja Kallio  
kipinöi –tapahtumiin.

**Asukastalo Hannan** kohtalosta kuuluu huolestuttavia uutisia. Kaupungin virkamiestyöryhmä ehdotti kaikkien sosiaaliviraston alaisten asukastalojen siirtämistä kolmannen sektorin   
hallinnoitavaksi. Sosiaali- ja terveyslautakunta otti tätä vastaan kantaa 10-0 (kolme tyhjää), mutta  
kummallisella tavalla tuntuu, että virkamiesvalmisteluja asiasta jatketaan poliitikkojen tahdosta riippumatta. Alppila Seura kutsuu koolle asukastalotapahtuman Hannaan maaliskuun lopussa.   
Tavoitteena on saada tapahtumalle julkisuutta ja paikalle joukko asukastaloja puolustavia poliitikkoja.